বিপদ পড়লে বাঁচাবে ফোনের ক্যামেরা! চালু হচ্ছে যুগান্তকারী ফিচার

ওয়েব ডেস্ক: বিপদ বলে-কয়ে আসে না। তবে এবার কোনও বিপদ হলে আপনাকে বাঁচাতে বড় ভূমিকা পালন করতে চলেছে আপনার মোবাইলের ক্যামেরা (Mobile Camera)। কীভাবে? আসলে এর নেপথ্যে রয়েছে গুগল (Google)। অ্যান্ড্রয়েড ইউজারদের জন্য এসে গেল এক বড় ফিচার, যার নাম ‘ইমারজেন্সি লাইভ ভিডিও’ (Emergency Live Video)। এর মাধ্যমে জরুরি অবস্থায় (Emergency Situation) সরাসরি ভিডিও স্ট্রিম শেয়ার করতে পারবেন অ্যান্ড্রয়েড (Android) ইউজাররা। এতে ঘটনাস্থলের রিয়েল-টাইম দৃশ্য দেখে দ্রুত পদক্ষেপ নিতে পারবেন উদ্ধারকারীরা।

এখন প্রশ্ন হচ্ছে, এই নয়া ফিচার কীভাবে কাজ করবে? গুগলের জানিয়েছে, কোনও অ্যাপ সেটআপ ছাড়াই এই ফিচার কাজ করবেন আন্ড্রয়েড মোবাইলে। ইমারজেন্সি নম্বরে ফোন কল করার সময় অ্যান্ড্রয়েড ফোনে লাইভ ভিডিওর অনুরোধ পাঠালেই স্ক্রিনে একটি নোটিফিকেশন আসবে, যাতে একবার ট্যাপে করলেই ব্যবহারকারী ক্যামেরার লাইভ ভিডিও শেয়ার করতে পারবেন। গুগল জানিয়েছে, জরুরি অবস্থার সব ভিডিও সম্পূর্ণভাবে এনক্রিপ্টেড থাকবে এবং ব্যবহারকারী চাইলে যেকোনও সময়ে স্ট্রিম বন্ধ করতে পারবেন।

আরও পড়ুন: সেনা জওয়ানদের জন্য নিষেধাজ্ঞা! ইনস্টাগ্রামে কী করা যাবে না?

অ্যান্ড্রয়েড-৮ বা তার উপরের ভার্সনের যেসব মোবাইলে গুগল প্লে সার্ভিস সক্রিয় রয়েছে, সেগুলিতে এই ফিচার মিলবে। তবে আপাতত ভারতে এই ফিচার চালু হয়নি। শুরুতে আমেরিকা, জার্মানির কিছু অঞ্চল ও মেক্সিকোতে চালু হয়েছে ‘ইমারজেন্সি লাইভ ভিডিও’ পরিষেবা। তবে গুগল জানিয়েছে, শিগগিরই ধাপে ধাপে বিশ্বের অন্যান্য দেশেও এই ফিচার চালু করা হবে।